
În conformitate cu prevederile art.9 din Regulamentul şedinţelor comune ale Senatului şi Camerei Deputaţilor, Comisia pentru Agricultură, Industrie Alimentară şi Silvicultură a Senatului şi Comisia pentru Agricultură, Silvicultură, Industrie Alimentară şi Servicii Specifice a Camerei Deputaţilor au fost sesizate spre dezbatere şi avizare cu proiectul Legii bugetului de stat pe anul 2003, trimis de Guvernul României.


În urma dezbaterilor din şedinţa comună care a avut loc în data de 23.10.2002, membrii Comisiilor au hotărât cu majoritate de voturi (7 voturi împotrivă şi o abţinere) să avizeze favorabil proiectul de lege, cu următoarele amendamente admise:


1. Capitolul 67.01. Agricultură şi silvicultură. Cod 22.67.01.5297. Anexa nr.3/22/30. Diminuarea sumelor alocate obiectivului de investiţii: CES, ETALON ODOBEŞTI cu 2 miliarde lei.  Alocarea celor 2 miliarde obiectivului de investiţii: Amenajarea complexă la Rugineşti Pufeşti – Panciu – lucrare în continuare începută în 1988. Anul trecut au fost alocate 4,2 miliarde lei (buget 2002).








Deputat: Popescu Cătălin 


2. Cheltuieli de capital aferente amenajărilor de îmbunătăţiri funciare. Suplimentarea sumei alocate pentru achiziţionarea de echipamente de irigat  cu 94,4 miliarde lei prin redistribuire în cadrul sumelor şi a listelor prevăzute în cadrul bugetului.








Senatori: Triţă Făniţă









     Matei Viorel









     Mocanu Vasile  


În cadrul dezbaterilor au mai fost făcute propuneri din partea membrilor celor două comisii, pentru care nu s-au găsit surse de finanţare în prezentul proiect de buget. Aceste propuneri sunt prezentate în anexă şi vor fi susţinute în Plenul Camerei Deputaţilor şi al Senatului.

              PREŞEDINTE,




PREŞEDINTE,

              Nicolae  PĂTRU 



 Ioan  BÂLDEA 

